# Lucas Veríssimo

Lucas Veríssimo da Silva (Jundiaí, São Paulo, Brasil, 7 de juliol de 1995) és un futbolista brasiler que juga de defensa al SL Benfica de la Primeira Lliga de Portugal.

## Trajectòria

Es va formar a les categories inferiors del José Bonifácio i del Linense, i en aquest últim fou on al gener de 2013 va ser promocionat al primer equip. No obstant això, poc temps després va passar a les categories inferiors del Santos.
Va ser promogut al primer equip del club el 30 de desembre de 2015. Va debutar professionalment el 30 de gener de 2016, com a titular en l'empat 1-1 contra el São Bernardo pel Campionat Paulista. Va renovar el seu contracte amb el club el 2 de març.
Amb el retorn del lesionat David Braz i el fitxatge de Luiz Felipe, va passar a ser suplent del primer equip. Va jugar el seu primer partit de la Serie A el 14 de setembre de 2016 en la derrota per 1-0 contra el Botafogo.
Va debutar en la Copa Libertadores el 16 de març de 2017, com a titular en la victòria a casa per 2-0 contra el The Strongest. Va marcar el seu primer gol com a professional el 4 de maig, el que va ser el gol de la victòria per 3-2 contra l'Independiente de Santa Fe.
El 18 de juliol de 2017 va renovar el seu contracte amb el Santos fins a juny de 2022, temps en què va guanyar continuïtat en l'equip. Va jugar el seu partit número 100 amb l'equip el 13 de maig de 2018 contra el Paraná.
El 8 de juny de 2020 va renovar el seu contracte amb el Santos fins a 2024. Uns mesos després, el 15 de gener de 2021, el club va anunciar que havia arribat a un acord amb el SL Benfica per al seu traspàs, incorporant-se a l'equip portuguès una vegada finalitzada la seva participació en la Copa Libertadores.

## Internacional

El 9 de setembre de 2021 va debutar amb la selecció del Brasil en un partit de classificació per al Mundial 2022 davant el Perú que els brasilers van guanyar per dos a zero.

## Referències

* ↑ «Lucas Veríssimo - Perfil del jugador». www.transfermarkt.es. [Consulta: 20 agost 2020].
* ↑ Lins, Por GLOBOESPORTE COM. «Linense sobe três atletas da base e contrata mais dois para o Paulistão». globoesporte.com. [Consulta: 20 agost 2020].
* ↑ «Zagueiro da base do Santos abriu mão de dinheiro e viveu sufoco antes de despontar». Arxivat de l'original el 4 de març de 2016.
* ↑ Musetti*Santos, Por Lucas. «Além de subir jovem da base, Santos quer "zagueiro cascudo" para 2016» (en portuguès brasiler). globoesporte.com. [Consulta: 20 agost 2020].
* ↑ «Santos x São Bernardo - Campeonato Paulista 2016» (en portuguès brasiler). globoesporte.com. [Consulta: 20 agost 2020].
* ↑ «Botafogo x Santos - Campeonato Brasileiro 2016» (en portuguès brasiler). globoesporte.com. [Consulta: 20 agost 2020].
* ↑ «Santos perde chances, mas bate The Strongest e lidera seu grupo na Libertadores - Esportes» (en portuguès brasiler). Estadão. [Consulta: 20 agost 2020].
* ↑ «"Salvador do Santos", zagueiro comemora seu primeiro gol como profissional» (en portuguès brasiler). www.uol.com.br. [Consulta: 20 agost 2020].
* ↑ «Daniel Guedes, Lucas Veríssimo e Jean Mota renovam contrato com o Santos FC até 30 de junho de 2022» (en portuguès brasiler). Santos Futebol Clube. [Consulta: 20 agost 2020].
* ↑ «Santos tem atuação segura, faz 3 a 1 no Paraná e ganha alívio no Brasileiro» (en portuguès brasiler). www.uol.com.br. Arxivat de l'original el 2022-12-23. [Consulta: 20 agost 2020].
* ↑ «Santos FC acerta renovação de contrato com zagueiro Lucas Veríssimo até 2024» (en portuguès brasiler). Santos Futebol Clube. [Consulta: 20 agost 2020].
* ↑ «Comunicado sobre o jogador Lucas Veríssimo» (en portuguès). Santos F. C., 15-01-2021. Arxivat de l'original el 2021-11-23. [Consulta: 11 febrer 2021].
* ↑ «Lucas Veríssimo titular na estreia pelo Brasil em triunfo sobre o Peru» (en portuguès). O Jogo, 10-09-2021. [Consulta: 10 setembre 2021].

## Enllaços externs

* Lucas Veríssimo en el lloc web del Sants
* Lucas Veríssimo a National-Football-Teams.com (anglès)